**МОДЕЛ УГОВОРА**

**У Г О В О Р о набавци услуге**

**Физичко и техничко обезбеђење имовине и лица**

**бр. 2/22**

Закључен дана \_\_\_\_\_\_\_\_\_.2022. године у Сомбору и з м е ђ у:

**1. ОШ „Иво Лола Рибар“ Сомбор**, Моношторска ул. бр.6а, ПИБ:101841787, МБ:08062714 које заступа директор проф. Зоран Борак (у даљем тексту: Наручилац) и

**2.\_\_\_\_\_\_\_\_\_\_\_\_\_**, \_\_\_\_\_\_\_ бр. \_\_, ПИБ: \_\_\_\_\_\_\_, МБ: \_\_\_\_\_\_\_\_, кога заступа директор \_\_\_\_\_\_\_\_\_\_\_\_\_\_(у даљем тексту: Пружалац услуге)

са понуђачима из групе понуђача/са подизвођачима/подизвршиоцима:

а)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ако понуђач учествује у групи понуђача прецртати "са подизвођачима/подизвршиоцима", ако наступа са подизвођачима прецртати "са понуђачима из групе понуђача" и попунити податке).*

**Предмет уговора**

Члан 1.

Предмет овог уговора је пружање услуге **Физичко и техничко обезбеђење имовине и лица** за потребе Наручиоца, према ценама садржаним у понуди Пружаоца услуге заведеној код Наручиоца под бројем \_\_\_\_\_ од \_\_\_\_\_\_\_\_\_\_. године (попуњава Наручилац), а у свему према условима из Техничке спецификације, који чине саставни део уговора.

Члан 2.

Пружалац услуге се обавезује да уговорене услуге изведе стручно и квалитетно према прописима који важе за ову врсту услуге (Закон о приватном обезбеђењу “Сл.гласник Р.Србије“ бр.104/2013,42/2015 и 87/2018), а по потреби и динамици коју ће одредити Наручилац .

Почетак и завршетак пружања услуге вршиће се у свему према потреби, односно на позив Наручиоца.

Место извршења услуге је школски објекат и двориште које користи Наручилац, а налази се у Моношторској ул.6а и наведене су у техничкој спецификацији.

**Цена и начин плаћања**

Члан 3.

Уговорне стране прихватају јединичне цене из спецификације коју је Пружалац услуге дао у Понуди бр. \_\_\_\_\_\_\_од \_\_\_\_\_\_\_\_\_\_\_\_\_\_2022. год.

Уговорне стране су сагласне да укупна јединична цена за услугу обезбеђења на дан закључења овог Уговора износи **\_\_\_\_\_\_\_\_** динара по часу без ПДВ-а, односно **\_\_\_\_\_\_\_\_\_** динара са ПДВ-ом.

Уговорне стране сагласно утврђују да је укупна процењена вредност предметне јавне набавке у висини од **\_\_\_\_\_\_\_\_\_\_\_\_\_\_\_** динара без ПДВ-а (Податак о процењеној вредности неће се објављивати јавно, што је у складу са чланом 88. став 5.Закона о јавним набавкама), на основу Одлуке о за спровођењу набавке, бр.01-5/22 од 13.01.2022. године, утврђена као планирани обим набавке предметне услуге обезбеђења, односно представља укупну максималну вредност овог Уговора, тако да овај Уговор престаје да важи када се на име услуге исцрпи целокупан износ.

Члан 4.

Наручилац се обавезује да Пружаоцу врши плаћања по извршеној услузи у року од 45 дана, рачунајући од дана испостављања исправне фактуре, у складу са достављеном Понудом.

Уз фактуру мора бити приложена пратећа документација која потврђује да је услуга Пружаоца заиста извршена, односно која мора бити оверена од стране овлашћеног лица Наручиоца са прилогом о броју радних сати реализованих у месецу.

**Обавезе Пружаоца услуге**

Члан 5.

Пружалац услуга је дужан да:

- обезбеди довољан број извршилаца са *службеним легитимацијама* како би се услуга извршила у складу са захтевом Наручиоца, стандардима и одредбама Закона о приватном обезбеђењу за време трајања овог уговора;

- за све ангажоване извршиоце обезбеди сву неопходну опрему за рад, све искључиво о свом трошку и да се придржава прописаних мера безбедности на раду;

- обезбеди да лица која су ангажована за извршење услуге обезбеђења, за време свог ангажовања имају одговарајућа средства комуникације међусобно и са овлашћеним лицем Наручиоца;

- има сталну сарадњу и поступа са потребама и захтевима овлашћеног лица Наручиоца у погледу начина пружања услуге односно у складу са упутствима и процедурама које важе код Наручиоца;

- да упозори лице које може својим понашањем угрозити безбедност других, своју безбедност или изазвати оштећење или уништење имовине;

- да нареди лицу да се удаљи из штићеног објекта, уколико се лице ту неовлашћено налази;

- у случају нарушавања јавног реда и мира у кругу објеката који се штите и у случају наступања хаварије на објектима, радници Пружаоца услуга су дужни да о томе одмах обавесте надлежно лице Наручиоца, односно надлежну Полицијску станицу, Хитну помоћ или Ватрогасну станицу;

- води дневну евиденцију (дневник) о реализацији услуге по ангажованим сатима у месецу које ће оверити и овлашћени представник Наручиоца;

- омогући овлашћеном представнику Наручиоца да контролише количину ангажованих сати;

- у најкраћем року отклони квалитативне недостатке на које му укаже овлашћени представник Наручиоца, уз обавезу извештавања писменим путем;

- надокнади евентуалну штету Наручиоцу и трећим лицима коју почини ангажовано лице својом кривицом.

**Обавезе Наручиоца**

Члан 6.

Наручилац се обавезује да именује лице које ће пратити извршење услуге из члана 1. овог Уговора.

Овлашћени представник Наручиоца дужан је да уредно води месечну евиденцију о извршеној услузи од стране Пружаоца услуге .

Наручилац задржава право да уложи приговор на квалитет пружених услуга и то оних које се нису уобичајеним прегледом могле уочити.

Овлашћени представник Наручиоца ће писменим путем одмах обавестити Пружаоца услуге који је дужан да недостатке пружених услуга отклони у најкраћем року, о чему ће известити Наручиоца.

Уколико Пружалац услуга не отклони недостатке на које му је указао овлашћени представник Наручиоца у остављеном року, Наручилац може једнострано раскинути уговор.

**Рок извршења услуге**

Члан 7.

Рок за извршење услуге у складу са конкурсном документацијом и Понудом Пружаоца услуге износи **\_\_\_\_\_\_\_\_\_\_\_,** од момента позива Наручиоца на место које одреди Наручилац (пословне просторије Наручиоца).

У случају да Пружалац услуга не изврши услугу у року из претходног става, односно се не одазове по позиву за интервенцију у року до 48 сати од позива Наручиоца, представља основ за једнострани раскид Уговора без отказног рока, уз право Наручиоца на накнаду претрпљене штете у висини 10% (десет процената) од укупне вредности овог Уговора.

**Средство обезбеђења**

Члан 8.

Пружалац услуга се обавезује да приликом закључења овог Уговора преда Наручиоцу безусловну, неопозиву, по првом позиву наплативу ***1 (једна) бланко соло меницу*** ***за испуњење уговорних обавеза*** потписану и оверену са картоном депонованих потписа (фотокопију са печатом банке) и меничним овлашћењем које гласи на Наручиоца.

Наручилац исту може попунити и наплатити у износу од 10% (десет) вредности овог Уговора (без ПДВ-а) на име гаранције за испуњење уговорних обавеза, са роком важности најмање 30 дана дужим од периода на који је закључен овај Уговор.

Нереализоване менице Наручилац ће вратити Пружаоцу услуге одмах по утврђивању чињенице да је обавеза Пружаоца услуге извршена добро и према одредбама овог Уговора.

**Рок трајања уговора**

Члан 9.

Уговор се закључује на одређено време, од датума потписивања обе уговорне стране и то закључно са 31.12.2022.г. односно до утрошка уговорених средстава.

**Раскид уговора**

Члан 10.

Наручилац има право једностраног раскида овог уговора да у било ком тренутку и без отказног рока, уколико Пружалац услуге не извршава уговорене обавезе на уговорен начин, о чему ће писмено обавестити Пружаоца услуга.

У случају битних повреда одредби овог уговора или повреда које се понављају, уговор може да раскине свака уговорна страна. Раскид уговора захтева се писменим путем, уз раскидни рок од 10 (десет) дана.

Раскид уговора из става 2. овог члана може да се изврши само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.

Раскид уговора из става 2.овог члана, може да изврши само страна која је своје обавезе из уговора у потпуности и благовремено извршила.

**Завршне одредбе**

Члан 11.

Уговорне стране су сагласне да ће евентуалне измене и допуне за којима се укаже потреба током реализације овог Уговора бити дефинисане у форми Анекса.

Све што није предвиђено овим Уговором, примењиваће се одредбе Закона о облигационим односима.

Члан 12.

Уговорне стране су сагласне да све евентуалне спорове решавају споразумно, а у случају да споразум није могућ, за решавање спорова надлежан је Привредни суд у Сомбору.

Овај уговор сачињен у 6 (шест) истоветних примерака, од којих Наручилац задржава 4 (четири) примерка, а Пружаоц задржава 2 (два) примерка.

*НАРУЧИЛАЦ ПРУЖАЛАЦ УСЛУГА*

*ОШ „Иво Лола Рибар“ Сомбор*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ проф. Зоран Борак, директор*

***Изјављујем да потписивањем модела уговора прихватам све наведене одредбе уговора***

***ПОНУЂАЧ***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***